Diari Oficial de la Generalitat Valenciana


Sumari del DOGV 1118, del 31-07-1989 (1989/814772)

ACORD de 17 de juliol de 1989, del Consell de la Generalitat Valenciana, pel qual s'aprova definitivament el Projecte de Modificació Puntual de les Normes Subsidiaries de Planejament de l'Eliana, que afecta a dues zones verdes i les desqualifica.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1118

Data del DOGV
:   31-07-1989

Secció del DOGV
:   ALTRES DISPOSICIONS

Número del document
:   1989/814772


Data del document
:   17-07-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 17 de juliol de 1989, del Consell de la Generalitat Valenciana, pel qual s'aprova definitivament el Projecte de Modificació Puntual de les Normes Subsidiàries de Planejament de l'Eliana, que afecta a dues zones verdes i les desqualifica.  
El Consell de la Generalitat, Valenciana, en sessió celebrada el dia 17 de juliol de 1989, adoptà l'Acord següent:  
Vist el Projecte de Modificació Puntual de les Normes Subsidiàries de Planejament del Municipi de l?Eliana, aprovats definitivament en data de 30 de juny de 1986, que afecta a zones verdes.  
Vist que el Ple de l'Ajuntament en sessió celebrada el dia 10 de març de 1988, a la vista dels informes tècnics corresponents i del dictamen de la Comissió Informativa Municipal d'Obres Públiques i Urbanisme, acordà per unanimitat aprovar inicialment el referit projecte per a la desqualificació de les zones verdes i sotmetre'l a un període d'informació pública d'un mes.  
Vist que la modificació a emprendre té per finalitat esmenar les errades detectades en la representació de zones verdes en les plans continguts en el document de planejament vigent.  
S'han observat indicades en els plans dues zones verdes en els Sectors 3 i 5, respectivament, sobre les quals existeixen edificacions construïdes amb llicències d'obres concedides anteriorment per l'Ajuntament, considerant que la representació de les referides zones en els plans respon a un errada en la col·locació de les trames corresponents.  
Les zones verdes en qüestió són les següents:   
A) SECTOR 3:  
Zona verda assenyalada entre les illes de cases S3-22/24/26 de 3.300 m2 de superfície, segons el plànol, que passa a ser Sòl Urbà Residencial Extensiu.  
B) SECTOR 5:  
Zona verda assenyalada a l?illa de coses S5-39, confrontant als carrers Maria Auxiliadora i Avinguda Delicias, amb una superfície de 2.100 m2, segons el plànol, que passa a ser Sòl Urbà Residencial Extensiu.  
Vist que el citat acord fou publicat en el diari Las Provincias de data 31 de març de 1988, en el diari Levante de data 2 d'abril de 1988 i en el Butlletí Oficial de la Província de València de data 6 d'abril de 1988, i que no s'ha presentat cap al·legació al projecte en el període citat.  
Vist que el Ple de l'Ajuntament en sessió celebrada amb caràcter extraordinari en data de 29 de juny de 1988, a la vista de los informes tècnics corresponents i del dictamen de la Comissió Informativa Municipal d'Obres Públiques i Urbanisme, per unanimitat acordà aprovar provisionalment l?esmentat projecte i presentar còpia de l?expedient a la Conselleria d'Obres Públiques, Urbanisme i Transport a fi de tramitar l'aprovació definitiva.  
Vist que l?expedient corresponent al Projecte de Modificació de Normes Subsidiàries de Planejament Municipal de l?Eliana, pel que fa a zones verdes, fou tramés a la Conselleria d'Obres Públiques, Urbanisme i Transports en data de 13 de juliol de 1988.  
Vist que en data de 2 d'agost de 1988 la Direcció General d'Urbanisme requerí a l'Ajuntament la tramesa de documentació complementària, en la qual es fera constar l'atorgament de les llicències corresponents als edificis construïts sobre les zones verdes en qüestió.  
Vist que amb data de 8 de setembre de 1988 l?Ajuntament va trametre a la Conselleria d'Obres Publiques, Urbanisme i Transports els expedients d'atorgament de llicències dels edificis existents a l'àmbit espacial de les zones verdes que es pretenen desqualificar.  
Vist que el Consell d'Estat enmetrà informe favorable l'1 de juny de 1989.  
Atés que, efectivament, de l'observació de les dates corresponents a l'atorgament de les llicències corresponents als edificis existents ubicats sobre els àmbits espacials de les zones que es pretén desqualificar, s'aprecia que aquestes foren atorgades amb anterioritat a l'aprovació definitiva de les Normes Subsidiàries de Planejament vigents, per la qual cosa es constata, que la qualificació de les zones verdes obeeix tal com exposa l?Ajuntament, a un error de grafiat de les trames que hi corresponen.  
Atés que l'article 154 del Reglament de Planejament preveu la modificació dels Plans i Normes quan les alteracions no impliquen l'adopció de nous criteris respecte a l'estructura genèrica i orgànica del territori a la classificació del sòl, encara que les modificacions comporten canvis aïllats en la classificació o qualificació d'aquests.  
Atés que s'ha acomplert l'establert en els articles 49 i 50 de la Llei del Sòl i 161 i 162 del Reglament de Planejament Urbanístic, que regula la modificació del planejament.  
Atés que en la tramitació s'ha acomplert l'establert en els articles 40 i 41 en relació amb el 49 i 70 de la Llei del Sòl i articles 126 i següents del Reglament de Planejament.  
Vists els preceptes legals citats, la Llei del Sòl, la Llei de Procediment Administratiu i la resta de pertinent aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació Puntual de les Normes Subsidiàries de Planejament de l'Eliana, que afecta a dues zones verdes i les desqualifica.  
València, 17 de juliol de 1989. - El Conseller Secretari del Govern Valencià: Joaquim Azagra i Ros.